Publication: Magyar Közlöny
Issue: MK-2003-85 (Year: 2003, Number: 85)
Era: 1990-2004
Section: (23) Az iskolák, az e törvénynek a 2002. évi LXII. törvény 83. §-ával megállapított 52. §-ának (3) bekezdésében
Paragraph Index: 367

(6) Az óvodák, iskolák és kollégiumok 2004. június 30-áig felülvizsgálják a nevelési, pedagógiai programjukat, és megküldik a fenntartó részére jóváhagyás céljából. Eddig az idõpontig elkészítik az intézményi minõségirányítási programot, melyet a nevelési-oktatási intézmények a nevelési, pedagógiai programmal együtt küldenek meg a fenntartónak. Ha a fenntartónak ötnél több közoktatási intézménye van, ütemtervet készíthet, amelyben meghatározhatja, hogy melyik intézménynek mikorra kell benyújtania a nevelési, pedagógiai programját és intézményi minõségirányítási programját. Az ütemtervben a benyújtásra vonatkozó legkorábbi idõpont 2004. április 15. lehet. Az általános iskolák helyi tantervének felülvizsgálata két lépcsõben is végrehajtható a következõk szerint: az e bekezdésben meghatározott idõpontig elkészítik az elsõnegyedik évfolyamra vonatkozó rendelkezéseket, és a megadott határidõket követõen egy évre az ötödik-nyolcadik évfolyamra vonatkozó rendelkezéseket.

Source: https://magyarkozlony.hu/hivatalos-lapok/b2e30a6b751b862d5f1911c19d75d8bd032f549d/dokumentumok/eecd33369face798a681aba975c18df9334cf56e/letoltes